Document ID: /roh_data/filtered/fineweb-2-filterrobots_roh.jsonl.gz/11715

Da glindesdi fin venderdi la damaun èn las citads grondas in pau sco en in mantun da furmiclas: Schurmas da pendularias e pendularis curran stressads sin lur tren. Blers tegnan enta maun: in café en in cup da chartun «Take Away», apaina che bavì sa tschentan quels en il rument. Be en la citad da Berna èn quai radund 20'000 cups per di. Sch'ins mettess in en l'auter – ha fatg il quint in'organisaziun da la citad – dess quai ina tur da 160 meters autezza. Bler pli aut che il «Berner Münster».
Per cumbatter cunter quellas muntognas da rument datti uss a Berna, ma er a Turitg ed a Basilea in nov sistem cun cups che pon puspè vegnir duvrads.